Martin Skaaren

Martin Magnus Skaaren (født 30. april 1905 på Hitra Sør-Trøndelag, død 1. februar 1999) var en norsk fisker, småbruker, Høyre-politiker, ordfører og stortingsrepresentant.

Skaaren drev småbruket Skåren. Allerede 15 år gammel begynte han som fisker. Fra 1931 var han medlem av skolestyret, fra 1934 var han medlem av Kvenvær kommunestyre. Han beholdt begge vervene fram til 1961. Han ble oppnevnt til ordfører i Kvenvær ved frigjøringen i 1945, og var valgt til ordfører i årene 1946–61.

I 1961 ble Skaaren valgt til Stortinget som representant for Høyre i Sør-Trøndelag. Han ble gjenvalgt i 1965, men frasa seg gjenvalg i 1969. I sin tid på Stortinget var han hele tiden medlem av kommunalkomiteen, og var særlig engasjert i spørsmål som angikk «utkantdistriktene» og kystbefolkningen.

Eksterne lenker 
 
  Stortinget.no: Minnetale over Martin Skaaren (se 2. avsnitt)

Stortingsrepresentanter fra Høyre
Stortingsrepresentanter for Sør-Trøndelag
Stortingsrepresentanter 1961–1965
Stortingsrepresentanter 1965–1969
Høyre-ordførere i Sør-Trøndelag
Ordførere i Kvenvær
Personer fra Hitra kommune